憫旱
作者：楊萬里
朝代：宋

paragraphs: 鳴鳩喚雨知喚晴，水車夜啼聲徹明。
乖龍嬾睡未渠醒，阿香推熱呼不應。
下田半濕高全坼，幼秧欲焦老差碧。
書生所向便四壁，賣漿逢寒步逢棘。
還家浪作飽飯謀，買田三歲兩無秋。
一門手指百二十，萬斛量不盡窮愁。
小兒察我慘不樂，旋沽村酒聊相酌。
更哦子美醉時歌，焉知餓死填溝壑。
水車啞啞止復作。